**La pescuit**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La pescuit

....

Mi-a făcut cu ochiul un deal din depărtare,

O adiere blândă m-a atins pe față,

De-a lungul lui de maluri, în vânt Oltul tresare,

Că vine împăratul devreme dimineață,

Să lovească ceața cu sulițele sale!

...

Partida noastră astăzi e gata să înceapă,

Scoți cele trei lansete, gata să le arunci

Îți privesc rutina, etapă cu etapă,

Îți îndrepți privirea spre zonele adânci,

Îți iei apoi elan și le lansezi în apă!

...

Mă simt așa de bine, că de-aia am venit,

Îmi dai și mie varga cu care pescuiesc,

Împăratul Soare, de-abia ce-a răsărit,

Prind pluta între ochi și-ncep să o privesc,

Cu teamă, să nu capăt privirea de bandit!

...

O primă ciupitură îmi dă pluta semnal,

Mă încordez ca arcul și-s gata să înțep,

Mă gândesc că poate-i un pește colosal,

Un pește-ar prinde bine așa, pentru moral,

Ridic dar nu-i nimic și nu pot să pricep!

...

Când se ridică ceața, văd dincolo de noi

Zeci de pescari pe maluri ce stau ca la concurs,

Pe câte-un singur loc, pescarii-s câte doi,

-E foame mare-n țară, îmi amintesc c-am spus,

-Da dragul meu mi-ai zis, parcă ar fi război!

...

Și dintr-o dată văd cum iute te repezi;

La una din lansete, bambina se ridică,

Iute ca o săgeată, de teamă să nu pierzi,

Înțepi și scoți pe mal o ditamai plătică

Și am văzut surâsul din ochii tăi cei verzi!

...

Văzându-ți bucuria, mă bucur pentru tine

Și pasiunea asta mă bucur că-i comună,

De foarte multe ori capturile-s puține,

Dar este minunat că suntem împreună

În mijlocul naturii unde-i atât de bine!